Piše Marko Didić

Foto: Vojko Bašić / CROPIX

U splitskoj Sveučilišnoj knjižnici zanimljivo predavanje održao je večeras mr. sc. Zoran Malenica na temu “Prijeti li Europi novi hladni rat?!” sa podnaslovom “Neka razmišljanja u povodu krize u Ukrajini”.- Namjerno sam stavio takav bombastičan naslov da bi privukao na predavanje mlade, ali njih nažalost ovdje i nema previše - konstatirao je ovaj poznati sociolog, naglasivši da on nije nikakav vanjskopolitiči ekspert, nego će taj problem slušateljima elaborirati iz politološkog i sociološkog aspekta.Sadašnja događanja u Ukrajini Malenica je usporedio sa onima iz doba narančaste revolucije naglasivši da vođe najnovijeg prosvjeda nikada nisu bili na vlasti kao što je to bio slučaj sa “narančastima” Vladimirom Juščenkom i Julijom Timošenko.- Tada nije bilo nasilja na ulicama nego su to bili mirni prosvjedi, a sada u Ukrajini 400 tisuća ljudi kod sebe ima razno oružje i nije isključeno ako Europa ne nađe modus pomoći Ukrajini da se dogodi situacija kao u Gruziji 2008 kada su neki djelovi te države dospjeli pod direktni ruski protektorat - rekao je.Malenicia smatra da je pogrešno je i od Europske unije i Ruske Federacije pristupati problemu Ukrajine po principu da svaka strana od Ukrajine želi dobiti sve.- Zagovaram tezu nekadašnjeg francuskog predsjednika Charles de Gaullea o Europi od Atlantika do Urala koju je on izgovorio kada je odbio da Francuska uđe u NATO savez. Zato mislim da je interes Europe da u sve ovo uključi Rusku Federaciju. Jer vrhunci razvoja Europe su prošli i ako se Europa bude igrala još će više zaostajati. A jedino sa Ruskom federacijom Europska Unija se može u svijetu nametnuti kao važan faktor u odnosu na Indiju, Kinu, Koreju, Brazil... - slikovito je objasnio Malenica.On ne tvrdi da će ukrajinski događaji dovesti do hladnog rata u Europi, ali je on moguć ako situacija u Ukrajini eskalira i ako ne dođe do ovih procesa o kojima je govorio na predavanju koje je posjetilo oko pedesetak ljudi.